Producătorul de mobilier Ditre International, parte a grupului italian Ditre, are disponibile în prezent 85 de locuri de muncă pentru fabrica de canapele din Arad, cele mai multe joburi fiind pentru muncitori necalificați în industria textilelor (25), confecționeri-asamblori articole din textile (20), tâmplari (15), tapițeri (10), dar și pentru croitori, magazineri sau operatori la mașini-unelte cu comandă numerică, potrivit datelor existente pe site-ul AJOFM (Agenția Județeană pentru Ocuparea Forței de Muncă) Arad.